_:na154868f2dbf46b19c7357c8ea507091xb0
<http://schema.org/articleBody>
"\r\nΨυχολογικό ράκος είναι η γυναίκα η οποία πέταξε το μωρό της στα σκουπίδια. Από θαύμα δεν πέθανε το άτυχο βρέφος.\r\n\r\n\r\n\r\n\r\n\r\nΣτον εισαγγελέα θα οδηγηθεί σήμερα η 24χρονη μητέρα από την Γεωργία, η οποία κατηγορείται ότι πέταξε το μωρό της σε κάδο σκουπιδιών στην Καλαμάτα.\r\n\r\nΗ νεαρή γυναίκα κρατείται στην αστυνομική διεύθυνση Μεσσηνίας και υποστηρίζει πως ό,τι έκανε το έκανε γιατί ήταν σε απόγνωση. Το μωρό σώθηκε χάρη στη γυναίκα που το άκουσε να κλαίει.\r\n\r\n«Δεν είχα κανέναν να με βοηθήσει. Κανέναν να με στηρίξει. Είμαι μόνη μου. Έφτασα νύχτα, τριγυρνούσα στην Καλαμάτα και κάποια στιγμή θόλωσα και το πέταξα» δήλωσε.\r\n\r\nΣύμφωνα με τον δικηγόρο της, Κωνσταντίνο Κρόμπα η κοπέλα είναι ψυχολογικό ράκος και έχει μετανιώσει. Η ίδια είναι μόνιμη κάτοικος Καλαμάτας, ενώ οι γονείς της ζουν στη Μεσσηνία.\r\n\r\nΤο μωρό βρέθηκε μέσα σε χάρτινη σακούλα σε υπόγειο κάδο σκουπιδιών λίγο μετά τις 6 το πρωί.\r\nΣυγκλονίζει η γυναίκα που βρήκε το νεογέννητο στον κάδο\r\nΣυγκλονιστική είναι η περιγραφή που κάνει η γυναίκα που βρήκε το νεογέννητο αγοράκι μέσα στον υπόγειο κάδο.\r\n\r\nΗ κ. Βίκυ Τσώνη μίλησε στο MessiniaLive και περιέγραψε πώς εντόπισε το μωρό μέσα στη σακούλα, αλλά και τον αγώνα που έκανε για να το βγάλει, καθώς λόγω του βάθους του κάδου δεν ήταν δυνατό να πιάσει τη χάρτινη σακούλα μέσα στην οποία βρισκόταν το μωρό.\r\n\r\nΆφησε ανοιχτό τον κάδο βάζοντας ένα ξύλο προκειμένου το καπάκι του να είναι ανοιχτό και το μωρό να έχει αέρα και καλούσε απεγνωσμένα σε βοήθεια προκειμένου να μπορέσουν να τη βοηθήσουν να βγάλει το μωρό από τον κάδο. Όπως μας είπε, οι λίγοι περαστικοί δεν πίστευαν ότι μπορούσε ένα μωρό να είναι μέσα στο κάδο, και της έλεγαν πως μάλλον θα ήταν γατάκια.\r\n\r\nΗ ίδια όμως επέμεινε και κάλεσε την Αστυνομία που έσπευσε στο σημείο, και το μωρό διασώθηκε. Η κ. Βίκυ, όπως δήλωσε, δεν είναι μητέρα, δεν μπορεί να καταλάβει ποιος άνθρωπος θα μπορούσε να το κάνει αυτό και να πετάξει το μωρό στο κάδο απορριμμάτων. Ο υπόγειος κάδος θα γινόταν ο τάφος του, αν δεν άκουγε η ίδια το κλάμα του μωρού την ώρα που πήγε να πετάξει τα σκουπίδια της, και δεν καλούσε την Αστυνομία, καθώς το παιδί μέσα στον κάδο σε διαφορετική περίπτωση κινδύνευε να πεθάνει από ασφυξία.\r\n\r\n\r\n\r\n"
<https://www.cretedoc.org/sokarei-i-mitera-poy-afise-to-vrefos-sta-skoypidia-tholosa-kai-to-petaxa/>